**Kada se ispred imenica koristi neodređeni a kada određeni član?**

Ovo je veoma važno pitanje, teška dilema. To je zato što mi nemamo članove.

Već smo objasnili u tekstu *Imenica i njeni pomoćmici*, koliko je nemačka imenica slaba kao i da ne može da opstane bez svojih pomoćnika. Ti pomoćnici su nosioci promene imenice po padežima, rodu i broju.

Tu smo se saglasili. Ali kada ćemo upotrebiti određeni a kada neodređeni član ispred imenice.

Neko generalno uputstvo bi glasilo ovako, koristimo se našim jezikom da bi bolje shvatili o čemu se radi:

**Neodređeni član koristimo**:

* **kada po prvi put pomnjemo neku imenicu koristimo neodređeni član**

Šetam se ja jednog zimskog dana i ugledam **čoveka** nasred ulice.

Šta znamo o ovom čoveku. Zasad ništa, prvi put ga pominjem i sasvim lepo mogu da dodam - **nekog čoveka** u ovaj moj opis.

* **ako ispred imenice dodamo neki, neka, neko, neodređenu zamenicu, onda je to pokazatelj za upotrebu neodređenog člana;** u nemačkom je to neodređena zamenica **irgendein - Indefinitpronomen**

**Određeni član koristimo:**

Čovek je bio izuzetno visok.

* **kada po drugi put pominjemo istu imenicu, vreme je za određeni član**

Rečenica bi mogla da zvuči i ovako:

**Taj čovek** je bio izuzetno visok.

* **kada ispred imenice imenice možemo da stavimo pokaznu zamenicu – ovaj, onaj, taj, pravo je mesto da upotrebimo određeni član**; u nemačkom je to **Demonstrativpronomen – dieser, jener,...**

Naravno da tu postoje i razne varijacije, neka pravila i izuzetci. To zaista nije bitno i to sve sledi sa napredovenjem u učenju i upotrebi, tačnije direktnoj primeni nemačkog jezika prilikom konverzacije.

Da vidimo kada i gde se još koristi određeni član:

**Određeni član ispred geografskih pojmova**

- Određeni član stoji ispred naziva **palanina, brda, mora, jezera, reka i nebeskih tela** i ponekih naziva **država, ulica, institucija, novina**.

**das** Mittelmeeer, Sredozemno more; **die** Venus, venera planeta; **die** Alpen, Alpi, planinski venac; **die** Schwiez, Švajcarska**; das** Balkan, Balkan; **die** Donau, Dunav  
**die** Augsburger “Allgemeine Zeitung” 1798–1866, naziv novina

- ispred pojedinih **naziva država,** i to uvek

1. ispred onih koji su uobičajeni u množini; šta to znači – to su one države, koje u svom zvaničnom imenu imaju odrednice kao što su republika i država

Primer na koji ćemo obratiti pažnju je SAD.

Zvanični naziv na nemačkom je – **die** Vereinigten Staaten von Amerika, što bukvalno znači Sjedinjene američke države. Međutim ove je preovladao originalni naziv ove države, pa ćete najčešće čuti ovu kombinaciju – **die USA**

Zatim, tu je i puni naziv Nemačke – **die Bundesrepublik Deutschland**, što znači Savezna republika Nemačka.

***die Bundesliga –*** za sve one koji vole ili ne vole fudbal, evo nešto o ovom poznatom pojmu. **Der** Bund (savez) + **die** Liga = ***die Bundesliga*** u značenju **savezna liga**, odnosno takmičenje na saveznom, državnom nivou. Iako je najpoznatija kao fubalska liga, savezna liga postoji u gotovo svim sportovima u Nemačkoj.

2. države, čije ime se završava na **-ei,** imaju uvek ispred svog naziva **die, određeni član ženskog roda:**

**die** Türk**ei, die** Slowak**ei**

1. Na kraju, postoji određen broj zemalja, koje jednostavno, van ovih pravila imaju određen član ispred svog imena:

**die** Scweiz, **der** Sudan, **der** Tschad

- **Superaltiv**

Kada je nešto u superlativu, onda je to jedno, jedinstveno i evo nama sledeće upotrebe određenog člana.

**die** schönste Frau, najlepša žena  
**der** teuerste Wagen, najskuplja kola

ili, prepoznajte li ovu rečenicu:

Spieglein, Spieglein an der Wand, wer ist **die Schönste** im ganzen Land? Ogledalce, ogledalce, ko je najlepši na svetu?

* **Zanimanja** ili **profesije kao**  i ispred **zvanja, titule**

**der** amerikanische Präsident B. Obama

**der** Komponist Ludwig van Beethoven

* Kod **pisanja datuma i rednih brojeva**, logično je objašnjenje, **jedinstvenost** – datum je jedinstven, ne ponavlja se. Isto tako na petom mestu, npr. nalazi se samo jedna osoba ili stavka i to joj daje jedistvenost.

**die** Erste Bank

 **der** siebzehnte Januar